

**"Тараз" аймақтық сыртқы экономикалық тауар өндiрушiлерi ассоциациясының мәселелерi**

Қазақстан Республикасы Министрлер Кабинетiнiң ҚАУЛЫСЫ 1995 жылғы 26 қыркүйек N 1288

      "Тараз" аймақтық сыртқы экономикалық тауар өндiрушiлерi
ассоциациясының ұйымдық-құқықтық нысанын Қазақстан
Республикасының Азаматтық кодексiне (жалпы бөлiмi) сәйкес келтiру
мақсатында Қазақстан Республикасының Министрлер Кабинетi ҚАУЛЫ
ЕТЕДI:

      1. Қазақстан Республикасының Мемлекеттiк мүлiктi басқару
жөнiндегi мемлекеттiк комитетiне мыналар тапсырылсын:

      "Тараз" ассоциациясын белгiленген тәртiппен акционерлiк
қоғамға айналдырсын;

      "Тараз" ассоциациясының балансындағы мемлекет мүлкiн
акционерлiк қоғамның жарғылық қорына енгiзу мақсатымен
Ассоциацияның негiзгi қорларына аудиторлық тексеру және оларды
қайта бағалау жүргiзсiн;

      құрылатын акционерлiк қоғам акцияларының мемлекеттiк пакетiн
ұстаушысын айқындасын.

      2. "Тараз" аймақтық сыртқы экономикалық тауар
өндiрушiлерiнiң ассоциациясы туралы" Қазақ ССР Министрлер
Советiнiң 1990 жылғы 11 қыркүйектегi N 364 қаулысының күшi
жойылған деп танылсын.

 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК